Rozsudok Všeobecného súdu z 25. novembra 2020 – Impera/EUIPO – Euro Games Technology (Flaming Forties)
(vec T-875/19)1
(„Ochranná známka Európskej únie – Námietkové konanie – Prihláška obrazovej ochrannej známky Európskej únie Flaming Forties – Staršia národná obrazová ochranná známka 40 FLAMING FRUITS – Relatívny dôvod zamietnutia – Pravdepodobnosť zámeny – Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001]“)
Jazyk konania: angličtina
Účastníci konania
Žalobkyňa: Impera GmbH (Steinhaus, Rakúsko) (v zastúpení: C. Straberger, advokát)
Žalovaný: Úrad Európskej únie pre duševné vlastníctvo (v zastúpení: I. Lecheva, J. Crespo Carrillo a V. Ruzek, splnomocnení zástupcovia)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Euro Games Technology Ltd (Vranya-Lozen-Triugulnika, Bulharsko) (v zastúpení: K. Manev, advokát)
Predmet veci
Žaloba podaná proti rozhodnutiu piateho odvolacieho senátu EUIPO z 23. októbra 2019 (vec R 2321/2018-5) týkajúcemu sa námietkového konania medzi Euro Games Technology a Impera
Výrok rozsudku
1.    Žaloba sa zamieta.
2.    Impera GmbH je povinná nahradiť trovy konania.
____________
1 Ú. v. EÚ C 129, 20.4.2020.